বলিউড যখন মেতে ছিল সোনম কপূরের বিয়ে নিয়ে, তখনই চুপচাপ বিয়ে করে ফেলেন প্রাক্তন মিস ইন্ডিয়া নেহা ধুপিয়া।
প্রাক্তন ক্রিকেট তারকা বিষেণ সিংহ বেদির ছেলে, মডেল ও অভিনেতা অঙ্গদ বেদির সঙ্গে এক গুরুদ্বারে বিয়ে সারেন নেহা।
খুব সম্প্রতি অঙ্গদ বেদির ইনস্টাগ্রাম পোস্ট থেকে জানা গিয়েছে যে, নেহা অন্তঃসত্ত্বা। এবং তার দু’দিন পরেই আরও একটি পোস্ট ভাইরাল হয়েছে নেট দুনিয়ায়।
অঙ্গদের সেই পোস্ট থেকেই জানা গিয়েছে যে, আজ, ২৭ অগস্ট নেহার জন্মদিন। এবং যুগলে বর্তমানে রয়েছেন মরিশাসে। ছবির ক্যাপশনটিও বেশ রোম্যান্টিক। যেখানে অঙ্গদ লিখেছেন ‘হ্যাপি বার্থডে মাই ওয়ার্ল্ড, মিসেস ধুপিয়া বেদি’। 
ছবিতে নেহা-অঙ্গদ চুম্বনরত। স্বামীর জন্মদিনের শুভেচ্ছার প্রত্যুত্তরে নেহা তাঁকে ধন্যবাদ জানিয়েছেন। এবং লিখেছেন যে, এই জন্মদিন তাঁদের বিয়ের পরে প্রথম হলেও ভবিষ্যতে আরও আসবে।